Aitaren Etxea (telesaila)

Aitaren Etxea Pausokak Euskal Telebistarentzat sortutako euskal telesaila da. 2014 amaieran Euskal Telebistak iragarri zuen Goenkale bukatu egingo zela 22 denboraldi eta gero. Horregatik, fikzioak utzitako hutsunea betetzeko hurrengo proiektua Aitaren etxea izan zen.

2015eko udan egin ziren grabaketak eta irailaren 30ean, asteazkenetan hasi ziren emititzen ETB1en, eta Euskal Herriko hainbat aktore ospetsuk hartu zuten parte. Jabi Elortegi telesaileko zuzendaria zen. 2016ko urtarrilaren 6an emititu zen azken atala.

Dekoratu naturaletan grabatu zuten oso-osorik: Zestoan, Hondarribiko Alde Zaharreko kaleetan, Legazpiko Lenbur fundazioan, Donostian, Deban, Pasai Donibanen eta Oiartzunen. Gaizka Bourgeaud argazkilaritzaz, Karmele Soler makillajeaz eta Fernando Velázquez musikaz arduratu ziren.

Aurreikuspena 2015eko Donostiako Zinemaldian egin zuten. 2016ko ekainean ERT greziar telebista-katean igorri zuten, euskaraz eta grezierazko azpitituluekin.

Telesailak ez zuen Euskal Telebistako zuzendaritzak espero zuen ikuskegoa lortu eta lehen denboraldiarekin bukatu zen. Haren ordez, Eskamak kentzen hasi zen otsailean.

 Sinopsia 
1950. urte inguruan, Euskal Herriko kostaldeko Echegui fikziozko herrian, zelaiatarrak eta egañatarrak bizi dira. Kontrako aldeetan ibili ziren 1936ko gerran. Egaña jauna (Kandido Uranga) alkate frankista da orain, hotel baten jabea. Irene izeneko alaba du (Loreto Mauleon), Zelaia galtzailearen seme Martin gazteaz (Ander Azurmendi) maitemindua.

 Denboraldiak 
 Denboraldia Atalak Estreinaldia Amaiera Audientzia (bataz bestekoa) Ikusleak  Kuota 1 15 2015eko irailaren 30a 2016ko urtarrilaren 6a 15.000 ikusle %1,7

 Audientzien eboluzioa (15 atalak) 

 Atalak eta audientziak 

AtalaIzenburua Emisio dataAudientziaIkusleakKuota1Franco, Franco, Franco!2015eko irailaren 30a15.000 ikusle% 1,822015eko urriaren 7a25.000 ikusle% 3,032015eko urriaren 14a12.000 ikusle% 1,442015eko urriaren 21a15.000 ikusle% 1,952015eko urriaren 28a15.000 ikusle% 1,762015eko azaroaren 4a21.000 ikusle% 2,472015eko azaroaren 11a16.000 ikusle%1,782015eko azaroaren 18a25.000 ikusle%3,09Boga, mariñela!2015eko azaroaren 25a11.000 ikusle% 1,3102015eko abenduaren 2a9.000 ikusle% 1,0112015eko abenduaren 9a12 000 ikusle% 1,3122015eko abenduaren 16a12.000 ikusle% 1,4132015eko abenduaren 23a6.000 ikusle% 0,6142015eko abenduaren 30a12.000 ikusle%1,3152016ko urtarrilaren 6a19.000 ikusle% 2,0

 Aktoreak eta pertsonaiak 

  Protagonista  Celaya familia Egaña familia Familiako lagunak   Besteak 

 Aktorea Pertsonaia PaperaAbertzaleakAnder Azurmendi   Martin Celaya Juanen eta Pilarren semea. Irenerekin maiteminduta dago. 18 urte ditu.Felix Arkarazo Javier Celaya Celaya hotelaren jabea. Juanen, Jose Ramonen, Inaxioren, Karmeleren eta Anaren aita. Errepublikanoen bandokoa.Josean Bengoetxea Juan Celaya Javierren semea, Pilarren Senarra eta Martinen eta Anaren aita. Gizon lasaia eta ez zuen gerra zibilean parte hartu.Nagore Aranburu Pilar Unanue Juanen emaztea eta Martinen eta Anaren ama. Celaya familiako ardatzetako bat.Sara Albisu Ana Celaya Juanen eta Pilarren alaba eta Martinen arreba. 9 urte ditu.Miren Gaztañaga Karmele Celaya Javierren alaba eta Inaxioren arreba bikia. Diktaduraren aurka eta emkumeen eskubideen alde borrokarako prest.Iñigo Aranburu Inaxio Celaya Javierren semea eta Karmeleren anaia bikia. Intelektual samarra eta euskal kulturaren aldekoa.Iñaki Beraetxe Jose Ramon Celaya Javierren semea da. Frankistek fuxilatu behar zutenean herbestera ihes egin zuen baina itzuli egin da, ezkutuan.Anartz Zuazua Tomas Agirre Inaxioren eta Karmelen txikitako laguna. Fabrikan beraiekin egiten du lan. Borrokarako eta mendekurako gogoa du.FrankistakLoreto Mauleon  Irene Egaña Luisen eta Teresaren alaba. Martinekin maiteminduta dago. 17 urte ditu.Kandido Uranga Luis Egaña Ireneren aita eta Teresaren senarra. Echeguiko alkate frankista. Gaztetan Javierren lagun mina izandakoa.Olatz Beobide Teresa Echevarria Ireneren ama eta Luisen emaztea.Inma Fernandez Edurne Gamiz Ireneren lagunik onena. Amaren dendan lan egiten du.Aitor Beltran Alberto Sagasti Familia oneko semea. Irene gustatzen zaio. Bere aita Luisen laguna da eta fabrikako gerente izendatzen du.Agertutako beste pertsonaiakPatxi Santamaria Don Pablo Ugalde Herriko parrokoa eta apaiz euskalduna. Gerrako bi bandoetan ibiltzen badaki.Iñaki Rikarte Don Esteban Aldalur Lauraren senarra. Herriko mediku berria. Francoren erregimena ez zaio gustatzen, baina isilean mantentzen da.Sara Cozar Laura Agirre Don Estebanen emaztea da.

 Telesailaren amaiera 
Besteak beste Euskal Telebistan egon zen audientzia eskasaren ondorioz, kapitulu gehiago ez ekoiztea erabaki zuten.

Euskal Telebistak 2015-2016ko ikasturterako egin zuen apustu garrantzitsuenak ez zuen arrakastarik lortu. Aitaren etxea telesail historikoaren lehen denboraldia asteazken gauetan ematen zuten.

ETBko zuzendari Edu Barinagak jakinarazi zuenez, hiru arrazoi egon ziren telesailarekin ez jarraitzeko: «Ikusle kopuruak txikiak dira, oso garestia da, eta beste telesail bat ekoizten ari gara: Eskamak kentzen». ETBko zuzendariaren arabera, telebistak ezin zituen bi telesail batera egin —iraganean grabatu izan dituzte bi aldi berean ETB1erako eta beste bat ETB2rako—.

Egindako apustua ez zela ondo atera aitortu du Barinagak: «Nire apustu pertsonala zen, Euskal Herriko historia garaikidea kontatu nahi genuen. Baina ikusleek ez dute erantzun. Datuak oso justuak dira, etsigarriak». Araban, Bizkaian eta Gipuzkoan batez beste 15.000 ikus-entzule izan ditu orain arte telesailak, %2ko ikusle kuota —azkeneko hiru hilabeteetako ETB1en kuota %1,7 izan da—. «Saioa oso ondo egina dago, faktura oso ona da. Telesailak ikusle kopuru hobeak merezi zituen», esan du ETBko zuzendariak.

Aitaren Etxearen zuzendaria Jabi Elortegi da, Goenkale, Balbemendi eta Go!azen telesailetan ere zuzendari aritutakoa. Aitortu zuen datuak ez zirela izan espero zituztenak. «Hala ere, ez dakigu zein ziren ETBk espero zituen datu zehatzak, katea ere ez baitabil batere ondo».

Pausoka ekoizpen etxean «harro» zauden 1956. urtean girotutako telesailean egindako lanarekin. «Dena dekoratu naturaletan grabatuta dago. Pozik gaude emandako kalitatearekin, produktuaren emaitzarekin eta fakturarekin. Harro gaude». Bi hilabeteko epean ordu bateko hamabost atal grabatu zituzten. Frankismoko garai ilunak jaso behar zituen lantaldeak. Eta Elortegiren arabera, «argitasuna» ematen saiatu dira, «familia euskaldun baten epika eta borroka kontatuz». Alor teknikoan eta aktoreetan «goi mailako profesionalak» izan dituztela goraipatu du Elortegik. «Bi hilabetean lan hori ateratzeko, horrelako talde ona behar zen».https://web.archive.org/web/20181006162326/https://www.berria.eus/paperekoa/2142/030/002/2015-12-12/aitaren_etxea_k_ez_du_zutik_iraungo.htm

 Erreferentziak 

 Kanpo estekak 
 Webgune ofiziala

Kategoria:Euskaraz egindako telesailak
Kategoria:Euskal Herriko telesailak
Kategoria:Euskal Telebistan emititutako telesailak
Kategoria:ETB1eko saioak
Kategoria:Euskal Herrian girotutako telesailak
Kategoria:Telesail dramatikoak